जिला अस्पताल प्रशासन बामुश्किल उसे भर्ती करने के लिए राजी हुआ था लेकिन चंद दिन बाद ही उसकी मौत हो गई. हालांकि नईम का कहना है कि उसने रजिया को तलाक नहीं दिया था. वह दिल्ली में था और रजिया तीन माह की गर्भवती थी. मायके में ही उसका किसी कारण से गर्भपात कराया गया. जिससे उसकी तबियत बिगड़ गयी थी. उसे इलाज के लिए इज्जतनगर स्थित निजी अस्पताल में भर्ती कराया, अपना खून भी दिया लेकिन उसके मायके वालों ने जब उसपर दहेज का मुकदमा करा दिया तो वह रजिया से दूर हो गया.